**ხელშეკრულება შესყიდვის შესახებ**

**№-----**

„\_“ „\_\_\_\_\_\_\_\_\_\_\_\_\_“ 2024 წლის ქ. თბილისი

ერთი მხრივ, შპს „თბილისის ელექტრომიმწოდებელი კომპანია“ (შემდგომში „შემსყიდველი“ ან „თელმიკო“), წარმოდგენილი გენერალური დირექტორის ანატოლი მარკოვის სახით, მოქმედი საზოგადოების წესდების საფუძველზე და მეორე მხრივ, \_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­­ (შემდგომში „მიმწოდებელი“), წარმოდგენილი დირექტორის \_\_\_\_\_\_\_\_\_\_\_\_\_\_\_\_\_\_\_\_ სახით, მოქმედი საზოგადოების წესდების (მინდობილობის შემთხვევაში, მიუთითეთ მინდობილობის გაცემის თარიღი, ნომერი არსებობის შემთხვევაში და მოქმედების ვადა) საფუძველზე ვდებთ წინამდებარე ხელშეკრულებას შემდეგზე:

1. **ხელშეკრულების საგანი:**
   1. მიმწოდებელი კისრულობს ვალდებულებას, წინამდებარე ხელშეკრულების პირობების თანახმად მიაწოდოს და გადასცეს შემსყიდველს საკუთრებაში 1.2. პუნქტში მითითებული ტექნიკური პარამეტრების მქონე C კლასის A4 ფორმატის საბეჭდი ქაღალდი, რომელის რაოდენობა და ერთეულის ფასი წარმოდგენილია ხელშეკრულების #1 დანართის სახით (შემდგომში - სასაქონლო-მატერიალური ფასეულობები ან სმფ).
   2. სასაქონლო-მატერიალური ფასეულობის ტექნიკური პარამეტრები:

|  |  |  |
| --- | --- | --- |
| **პარამეტრის დასახელება** | **განზომილება** | **მაჩვენებელი** |
| ფორმატი | - | A4 |
| ზომა | მმ | 210x297 |
| წონა | გრ/მ2 | არანაკლებ 80 |
| სისქე | მიკრონი | არანაკლებ 104 |
| სითეთრე | CIE % | არანაკლებ 146 |
| გაუმჭვირვალობა | % | არანაკლებ 91 |
| ზედაპირის ხაოიანობა | ML/MIN | არაუმეტეს 300 |
| სიკაშკაშე ISO | % | არანაკლებ 94 |
| სიმტკიცე MD | mH | არანაკლებ 105 |
| სიმტკიცე CD | mH | არანაკლებ 45 |

1. **ხელშეკრულების ღირებულება:** 
   1. ხელშეკრულების ჯამური ღირებულება, სმფ-ს დანიშნულების ადგილამდე ტრანსპორტირების და შემსყიდველის საწყობში მოთავსების, მიწოდების ყველა ხარჯის (მათ შორის დატვირთვა-გადმოტვირთვის ხარჯების, სადაზღვევო, საბაჟო გადასახდელების (ასეთის არსებობის შემთხვევაში)) დღგ-ს და საქართველოს მოქმედი კანონმდებლობით განსაზღვრული სხვა გადასახადების გათვალისწინებით / გათვალისწინების გარეშე (მიუთითეთ ერთ-ერთი მათგანი, კონტრაჰენტთან მიღწეული შეთანხმების ფორმის მიხედვით), შეადგენს ------- ლარს.
   2. საქონლის ერთეულის ფასის, ისევე როგორც ხელშეკრულების ჯამური ღირებულების გაზრდა დაუშვებელია.
2. **ანგარიშსწორების წესი:**
   1. ანგარიშსწორება ხორციელდება უნაღდო ფორმით, მიმწოდებლის მიერ სასაქონლო-მატერიალური ფასეულობების მიწოდების შესაბამისად, ხელშეკრულების ვალუტაში (ლარი), მიმწოდებლის მიერ მითითებულ საბანკო ანგარიშზე თანხის გადარიცხვის გზით.
   2. საქონლის მიწოდებიდან 5 კალენდარული დღის ვადაში მხარეთა შორის გაფორმდება მიღება-ჩაბარების აქტი
   3. მიღება-ჩაბარების აქტის გაფორმებიდან 5 (ხუთი) კალენდარული დღის ვადაში მიმწოდებელი წარუდგენს შემსყიდველს ელექტრონულ ანგარიშ-ფაქტურას (აღნიშნული პუნქტი უნდა ამოიღოთ თუ კონტრაგენტი არის ფიზიკური პირი, რომელიც არ არის დღგ-ს გადამხდელი);
   4. სასაქონლო-მატერიალური ფასეულობების ღირებულების გადახდა წარმოებს მიმწოდებლის მიერ სრული დოკუმენტაციის - ინვოისი/საგადასახადო ანგარიშ-ფაქტურის, ორმხრივად დამოწმებული მიღება-ჩაბარების აქტის (ორიგინალი) და სხვა დოკუმენტაციის (ასეთის არსებობის შემთხვევაში) წარდგენის დღიდან 30 კალენდარული დღის ვადაში (თუ ვადის ბოლო დღე ემთხვევა გამოსასვლელ ან უქმე დღეს, ანგარიშსწორება წარმოებს პირველივე სამუშაო დღეს).
3. **სასაქონლო-მატერიალური ფასეულობების მიწოდების ვადა, ადგილი და მიღება-ჩაბარების წესი:**
   1. მიმწოდებელმა უნდა უზრუნველყოს შემსყიდველისათვის სმფ-ების მთლიანი რაოდენობის ერთ პარტიად მიწოდება, ხელშეკრულების ხელმოწერიდან 10 კალენდარული დღის ვადაში.
   2. სმფ-ების ხელშეკრულებით გათვალისწინებულ ვადებზე ადრე მოწოდება, დასაშვებია მხოლოდ შემსყიდველთან წინასწარი, წერილობით შეთანხმების შემთხვევაში.
   3. სმფ-ების გადაეცემა უნდა განხორციელდეს შემსყიდველის მიერ მითითებულ ერთერთ საწყობში, მისამართზე: ქ. თბილისი, ოთარ ჩხეიძის ქ. 10 ან ქ. თბილისი, ილიკო სუხიშვილის ქ. 5.
   4. სმფ-ები ან მათი ნაწილი ჩაითვლება მიღებულად მხოლოდ მიმწოდებლის მიერ მათი შემსყიდველისათვის მიწოდებისა და მხარეთა მიერ შესაბამისი მიღება-ჩაბარების აქტის ხელმოწერის შემდეგ.
   5. სმფ-ების მიღებისას შემსყიდველი ამოწმებს მათ შესაბამისობას ხელშეკრულების მოთხოვნებთან. სმფ-ების მიღების პროცესში და/ან ექსპლუატაციაში შესვლის დროს გამოვლენილი დეფექტების ან ნაკლის აღმოფხვრას მიმწოდებელი უზრუნველყოფს საკუთარი ხარჯებით (მათ შორის დემონტაჟის, ტრანსპორტირების და შემდგომი მონტაჟის ჩათვლით).
   6. სმფ-ების მიღების დამადასტურებელ დოკუმენტაციას აფორმებენ მხარეთა სათანადო წესით უფლებამოსილი პირები. იმგვარი ნაკლის აღმოჩენა, რომელიც არ იყო ხილული ან რომლის გამოვლენა ობიექტურად შეუძლებელი იყო საქონლის მიღებისას, არ გამორიცხავს მიმწოდებლის პასუხისმგებლობას. შემსყიდველის მიერ მიღება-ჩაბარების აქტზე ხელის მოწერის ფაქტი არ შეიძლება მიჩნეულ იქნას პასუხისმგებლობის გამომრიცხველ გარემოებად.
   7. სმფ-ების მიწოდების დროს დანაკლისის, უხარისხო სმფ-ს მიწოდების ფაქტის, მიღება-ჩაბარების აქტის გაფორმების შემდგომ დანაკლისის ან უხარისხო სმფ-ს მიწოდების ფაქტის, ასევე, წინამდებარე ხელშეკრულების პირობებთან სხვა შეუსაბამობის აღმოჩენის შემთხვევაში, შემსყიდველი წერილობით აცნობებს (დასაშვებია ელ.ფოსტის საშუალებით, მისამართიდან: -----------------@telmico.ge (მიუთითეთ შემსყიდველის უფლებამოსილი თანამშრომლის ელ.ფოსტა) მისამართზე: (\_\_\_\_\_\_\_\_\_\_\_@\_\_\_\_\_\_\_ (მიუთითეთ მიმწოდებლის უფლებამოსილი თანამშრომლის ელ.ფოსტა) მიმწოდებელს აღმოჩენილი შეუსაბამობის, უხარისხო ან სხვა ნაკლის მქონე სმფ-ების რაოდენობის და წუნდების მიზეზების შესახებ. შეტყობინების ელ.ფოსტით გაგზავნის შემთხვევაში მიმწოდებელი ვალდებულია დაუყოვნებლივ დაადასტუროს მისი მიღება, წინააღმდეგ შემთხვევაში, ელ.ფოსტით გაგზავნილი შეტყობინება მომდევნო კალენდარული დღის დასრულების დროისათვის ჩაითვლება ადრესატისათვის ჩაბარებულად.
   8. მიმწოდებელი ვალდებულია შემსყიდველისგან წერილობითი შეტყობინების მიღებიდან 3 კალენდარული დღის ვადაში გამოგზავნოს თავისი უფლებამოსილი წარმომადგენელი მხარეთა მონაწილოებით შექმნილ კომისიაში მონაწილეობის მისაღებად, წარმოქმნილი ზიანის და ხელშეკრულების პირობებთან არსებული შეუსაბამობების ან/და წუნდების სხვა მიზეზების მოკვლევის მიზნით.
   9. პუნქტი 4.7.-ში მოცემული შემთხვევის დადგომისას, მიმწოდებელი ვალდებულია, გონივრულ ვადაში, რომელიც არ უნდა აღემატებოდეს მის მიერ აღნიშნულის შესახებ შეტყობინების მიღებიდან 10 კალენდარულ დღეს, საკუთარი სახსრებითა და ძალებით განახორციელოს დეფექტის მქონე სასაქონლო-მატერიალური ფასეულობების შეცვლა, ხოლო აღნიშნულის შეუძლებლობის შემთხვევაში ამავე ვადაში დააბრუნოს უკვე მიღებული ანაზღაურება.
   10. მიღება-ჩაბარების აქტის გაფორმება არ ათავისუფლებს მიმწოდებელს დაუფიქსირებელი ნაკლის გამოსწორებისგან და ამით შემსყიდველისათვის მიყენებული ზიანის ანაზღაურებისგან (ასეთის არსებობის შემთხვევაში), ხოლო ნაკლის გამოსწორების ან უხარისხო სასაქონლო-მატერიალური ფასეულობების შეცვლის შეუძლებლობის შემთხვევაში, უკვე გადახდილი ანაზღაურების დაბრუნების ვალდებულებისგან.
   11. შემსყიდველისათვის მიღება-ჩაბარების აქტით სასაქონლო-მატერიალური ფასეულობების გადაცემამდე მათი მთლიანი ან ნაწილობრივი განადგურების რისკი ეკუთვნის მიმწოდებელს.
4. **მხარეთა უფლება-მოვალეობები:**
   1. **მიმწოდებლის უფლებები:**
      1. მიმწოდებელი უფლებამოსილია მოითხოვოს შესმყიდველისაგან ანაზღაურება წინამდებარე ხელშეკრულებით განსაზღვრული სმფ-ების მიწოდებისათვის ამავე ხელშეკრულებით დადგენილი წესითა და პირობებით.
   2. **მიმწოდებლის ვალდებულებები:**
      1. მიმწოდებელი ვალდებულია მკაცრად დაიცვას ხელშეკრულებით ნაკისრი ვალდებულებები და მიაწოდოს შემსყიდველს ახალი (არაუადრეს 2021 წლის წარმოების), ნივთობრივად და უფლებრივად უნაკლო, წინამდებარე ხელშეკრულებით გათვალისწინებული სპეციფიკაციის და ტექნიკური მახასიათებლების მქონე სასაქონლო-მატერიალური ფასეულობები.
      2. სასაქონლო-მატერიალური ფასეულობები მიწოდებული უნდა იქნას შესაბამის შეფუთვაში, რომელიც უზრუნველყოფს მის დაცულობას დაზიანების და გაფუჭებისგან ტრანსპორტირების და შენახვის დროს.
      3. მიმწოდებელი ვალდებულია მიაწოდოს შემსყიდველს სასაქონლო-მატერიალური ფასეულობები მის მიერ მითითებულ ერთერთ საწყობში, გამანაწილებელი დოკუმენტების კომპლექტთან ერთად.
      4. უზრუნველყოს თავისი უფლებამოსილი წარმომადგენლის დასწრება მიწოდებული საქონლის შემსყიდველის საწყობში მიღებისას.
      5. მოთხოვნისთანავე წარუდგინოს შემსყიდველს სმფ-ებთან ან მიმწოდებელ ორგანიზაციასთან დაკავშირებული დოკუმეტაცია.
      6. სმფ-ების მიწოდების რაიმე მიზეზით დაგვიანების ან დაგვიანების საშიშროების არსებობის შემთხვევაში, დაუყოვნებლივ აცნობოს შემსყიდველს აღნიშნულის შესახებ, შესაბამისი არგუმენტების მითითებით.
      7. შემსყიდველის წინასწარი წერილობითი თანხმობის გარეშე, არც მთლიანად და არც ნაწილობრივ არ გადასცეს მესამე პირს წინამდებარე ხელშეკრულებით ნაკისრი ვალდებულებები.
      8. დროულად აცნობოს შემსყიდველს მისამართის ან რომელიმე საკონტაქტო მონაცემის ცვლილების თაობაზე. წინააღმდეგ შემთხვევაში შემსყიდველის მიერ მისთვის ცნობილ მისამართზე განხორციელებული ურთიერთობა (წერილობითი შეტყობინების ან სხვა კორესპონდენციის გაგზავნა) ჩაითვლება ჯეროვნად შესრულებულად.
      9. სმფ-ების მიმწოდებელი ვალდებულია მკაცრად დაიცვას ხელშეკრულებით და/ან მოწოდების გრაფიკით გათვალისწინებული ვადები.
   3. **შემსყიდველის უფლებები:**
      1. შემსყიდველი უფლებამოსილია მოითხოვოს მიმწოდებლისაგან წინამდებარე ხელშეკრულებით ნაკისრი პირობების განუხრელი შესრულება;
      2. შეამოწმოს მიწოდებული სასაქონლო-მატერიალური ფასეულობები;
      3. მოითხოვოს მიმწოდებლისაგან ყველა საჭირო დოკუმენტაცია;
      4. არ მიიღოს და არ აანაზღაუროს არასრულად წარმოდგენილი, წინამდებარე ხელშეკრულების მოთხოვნებთან შეუსაბამო ან დეფექტური სმფ-ები და მოსთხოვოს მიმწოდებელს დეფექტის აღმოფხვრა.
      5. მოითხოვოს მიმწოდებლისგან მიყენებული ზიანის ანაზღაურება (ასეთის არსებობის შემთხვევაში).
      6. შემსყიდველი უფლებამოსილია, არ დაეთანხმოს სმფ-ების ვადაზე ადრე მოწოდების შემოთავაზებას.
      7. შემსყიდველი უფლებამოსილია, არ მიიღოს ხელშეკრულებით გათვალისწინებულ ვადაზე ადრე მოწოდებული სმფ-ები, წინასწარი წერილობითი თანხმობის გარეშე.
   4. **შემსყიდველის ვალდებულებები:** 
      1. შემსყიდველი ვალდებულია გადაუხადოს მიმწოდებელს სმფ-ების ღირებულება წინამდებარე ხელშეკრულებით გათვალისწინებული პირობების შესაბამისად.
5. **მხარეთა პასუხისმგებლობა:**
   1. წინამდებარე ხელშეკრულების 4.1. პუნქტით გათვალისწინებული სმფ-ების მიწოდების ვადის დარღვევის შემთხვევაში, შემსყიდველი უფლებამოსილია დააკისროს მიმწოდებელს პირგასამტეხლო, დაგვიანებით მიწოდებული სასაქონლო-მატერიალური ფასეულობის ღირებულების 0,1 პროცენტის ოდენობით, ყოველ ვადაგადაცილებულ დღეზე.
   2. მხარეები თანხმდებიან, რომ თუ მიმწოდებელი მნიშვნელოვნად (10 დღით) გადააცილებს სმფ-ების მიწოდების ხელშეკრულებით დადგენილ ვადას და/ან უარს იტყვის ხელშეკრულებით ნაკისრი ვალდებულებების შესრულებაზე, შემსყიდველი უფლებამოსილია მოშალოს ხელშეკრულება და ვადაგაცილებულ დღეებზე დარიცხულ პირგასამტეხლოს გარდა, დააკისროს მიმწოდებელს ჯარიმა მიუწოდებელი სასაქონლო-მატერიალური ფასეულობის ღირებულების 10 (ათი) პროცენტის ოდენობით.
   3. წინამდებარე ხელშეკრულების მე-4 მუხლის 4.9. პუნქტით დადგენილი ვადის დარღვევის შემთხვევაში, შემსყიდველი უფლებამოსილია დააკისროს მიმწოდებელს პირგასამტეხლო, ხელშეკრულების ჯამური ღირებულების 0.1 პროცენტის ოდენობით, ყოველ ვადაგადაცილებულ დღეზე.
   4. ხელშეკრულების 6.1., 6.2. და 6.3. პუნქტებით გათვალისწინებული პირგასამტეხლოს გადახდა (გარდა იმ შემთხვევისა თუ შემსყიდველი მოშლის ხელშეკრულებას 6.2. პუნქტის შესაბამისად), არ ათავისუფლებს მიმწოდებელს ნაკისრი ვალდებულებების შესრულებისაგან.
   5. გადახდის ვადის გადაცილებისათვის მიმწოდებელი უფლებამოსილია დააკისროს შემსყიდველს გადასახდელი თანხის 0.01 პროცენტის გადახდა ყოველ ვადაგადაცილებულ დღეზე.
   6. შემსყიდველი უფლებამოსილია მიწოდებული სმფ-ების ღირებულების ანაზღაურებისას გამოქვითოს ამ მუხლით გათვალისწინებული და მიმწოდებელზე დარიცხული პირგასამტეხლოსა და ჯარიმის თანხა (შეამციროს ანაზრაურება).
6. **ხელშეკრულებაში ცვლილებების შეტანა:**
   1. ორივე მხარის მიერ ხელმოწერილი წერილობითი შესწორებების გარდა ხელშეკრულებაში არ დაიშვება არავითარი გადახრა ან ცვლილება.
   2. თუ წინასწარ გაუთვალისწინებელი რაიმე მიზეზების გამო წარმოიქმნება ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია, წერილობით შეატყობინოს მეორე მხარეს შესაბამისი ინფორმაცია.
   3. ხელშეკრულების პირობების ნებისმიერი ცვლილება უნდა გაფორმდეს ხელშეკრულების დანართის სახით, რომელიც ჩაითვლება ხელშეკრულების განუყოფელ ნაწილად.
   4. ხელშეკრულების საერთო ფასის ცვლილება დასაშვებია მხოლოდ შემსყიდველის საჭიროებიდან გამომდინარე დამატებითი საქონლის შესყიდვის დროს.
7. **ხელშეკრულების მოშლა:**
   1. შემსყიდველი უფლებამოსილია მოშალოს ხელშეკრულება, ვალდებულებების შეუსრულებლობის შესახებ მიმწოდებლის წერილობითი შეტყობინების შემდეგ:
      1. თუ მიმწოდებელს ხელშეკრულებით გათვალისწინებულ ან შემსყიდველის მიერ განსაზღვრულ დამატებით ვადში არ შეუძლია მიაწოდოს მთლიანი საქონელი ან მისი დარჩენილი ნაწილი;
      2. თუ შემსყიდველს არ შეუძლია შეასრულოს ხელშეკრულებით გათვალისწინებული რომელიმე ვალდებულება;
      3. თუ შემსყიდველისათვის ცნობილი გახდა, რომ მისგან დამოუკიდებელი მიზეზების გამო იგი ვერ უზრუნველყოფს ხელშეკრულებით ნაკისრი ვალდებულებების შესრულებას;
      4. საქართველოს კანონმდებლობით გათვალისწინებულ სხვა შემთხვევებში.
   2. ხელშეკრულების მოშლის შემთხვევაში, შემსყიდველი ვალდებული არ არის გადაუხადოს მიმწოდებელს რაიმე თანხა გარდა იმ თანხისა, რომელიც მან მიმწოდებელს უნდა გადაუხადოს ხელშეკრულების მოშლის თარიღის ჩათვლით მიწოდებული სასაქონლო-მატერიალური ფასეულობებისათვის (ასეთის არსებობის შემთხვევაში), რაც დადასტურებული იქნება მიღება-ჩაბარების აქტებით.
8. **ფორს-მაჟორი:**
   1. ამ მუხლის მიზნებისათვის „ფორს-მაჟორი“ ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებული შემსყიდველისა და/ან მიმწოდებლის შეცდომებსა და დაუდევრობასთან და რომლებსაც გააჩნია წინასწარ გაუთვალისწინებელი ხასიათი. ასეთი გარემოება შეიძლება გამოწვეულ იქნას ომით, სტიქიური მოვლენებით, ეპიდემიით, კარანტინით, საქონლის მიწოდებაზე ემბარგოს დაწესებით, და სხვა, რომელიც პირდაპირ გავლებას ახდენს ხელშეკრულებით ნაკისრი ვალდებულებების შესრულებაზე და რომელთა თავიდან აცილებაც მხარეთა ნებაზე არ არის დამოკიდებული.
   2. ფორს-მაჟორული გარემოებების დადგომის შემთხვევაში, ხელშეკრულების დამდებმა მხარემ, რომლისთვისაც შეუძლებელი ხდება ნაკისრი ვალდებულებების შესრულება, დაუყოვნებლივ უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან წერილობით პასუხს, იგი თავისი შეხედულებისამებრ, მიზანშეწონილობისა და შესაძლებლობისდა მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულებების შესრულების ისეთი ალტერნატიული ხერხები, რომლებიც თავისუფალი იქნება ფორს-მაჟორული გარემოებების ზეგავლენისაგან.
   3. ფორს-მაჟორული გარემოების 1 (ერთ) თვეზე მეტი ხნით გაგრძელების შემთხვევაში, მხარეებს უფლება აქვთ ცალმხრივად მოშალონ ხელშეკრულება, საბოლოო ანგარიშსწორების ვალდებულების შესრულების საფუძველზე.
9. **სადავო საკითხების გადაწყვეტა:**
   1. წინამდებარე ხელშეკრულებიდან წამოჭრილი ნებისმიერი დავა წყდება ურთიერთმოლაპარაკების გზით, წინააღმდეგ შემთხვევაში მხარეები მიმართავენ საქართველოს საერთო სასამართლოებს.
   2. პირობები, რომლებიც არ რეგულირდება ამ ხელშეკრულებით, რეგულირდება საქართველოს მოქმედი კანონმდებლობის შესაბამისად.
10. **ანტიკორუფციული დათქმები:**
    1. მიმწოდებლისათვის ცნობილია იმის შესახებ, რომ შემსყიდველი აწარმოებს ანტიკორუფციულ პოლიტიკას და ავითარებს კულტურას, რომელიც აღკვეთს კორუფციულ გამოვლინებებს.

წინამდებარე ხელშეკრულების მიხედვით ნაკისრი ვალდებულებების შესრულებისას მხარეები, მათი აფილირებული პირები, მუშაკები ან შუამავლები არ იხდიან, არ სთავაზობენ გადახდას და არ აძლევენ რაიმე სახის ფულად სახსრებს ან ფასეულობების გადახდის ნებას, პირდაპირ ან არაპირდაპირ, ნებისმიერ პირებს, გავლენის მოსახდენად ამ პირების ქმედებებზე ან გადაწყვეტილებებზე რაიმე სახის არამართლზომიერი უპირატესობის მიღების მიზნით ან სხვა არამართლზომიერი მიზნით.

წინამდებარე ხელშეკრულების მიხედვით ნაკისრი ვალდებულებების შესრულებისას მხარეები, მათი აფილირებული პირები, მუშაკები ან შუამავლები არ ახორციელებენ ისეთ ქმედებებს, რომლებიც წინამდებარე ხელშეკრულების მიზნებისთვის გამოყენებული კანონმდებლობით კვალიფიცირებულია, როგორც ქრთამის მიცემა/აღება, კომერციული მოსყიდვა, ასევე ქმედებებს, რომლებიც არღვევს გამოყენებული კანონმდებლობისა და საერთაშორისო აქტების მოთხოვნებს დანაშაულებრივი გზით მიღებული შემოსავლების ლეგალიზაციის (გათეთრების), კორუფციის წინააღმდეგობის შესახებ.

იმ შემთხვევაში, თუკი მხარეს უჩნდება ეჭვი, რომ კონტრაჰენტი მხარის და (ან) მისი წარმომადგენლის და (ან) მუშაკის და (ან) აფილირებული პირის მხრიდან მოხდა ან შეიძლება მოხდეს 11.1. მუხლის რომელიმე დებულების დარღვევა, შესაბამისი მხარე ვალდებულებას იღებს დაუყოვნებლივ აცნობოს ამის შესახებ მეორე მხარეს წერილობითი ფორმით და შეტყობინების ასლი გაგზავნოს ამ მხარის ცხელ ხაზზე (შემსყიდველი: +995325000777; მიმწოდებელი: (მიუთითეთ მიმწოდებლის ცხელი ხაზის ნომერი, არსებობის შემთხვევაში)). მხარეს, რომელმაც გაგზავნა წერილობითი შეტყობინება, უფლება აქვს, შეაჩეროს წინამდებარე ხელშეკრულების კონტრაქტის მიხედვით ნაკისრი ვალდებულებების შესრულება, ვიდრე არ მიიღებს დასტურს მეორე მხარისგან, რომ დარღვევა არ მომხდარა ან არ მოხდება. მხარემ, რომელმაც მიიღო აღნიშნული შეტყობინება, ეს დასტური უნდა გაუგზავნოს ამ შეტყობინების გამომგზავნ მხარეს, ზემოაღნიშნული წერილობითი შეტყობინების მიღების თარიღიდან შვიდი სამუშაო დღის განმავლობაში.

წერილობით შეტყობინებაში მხარე უნდა დაეყრდნოს ფაქტებს ან წარმოადგინოს მასალები, რომლებიც სარწმუნოდ ადასტურებს ან საფუძველს იძლევა ვარაუდისა, რომ მოხდა ან შეიძლება მოხდეს 11.1 მუხლის რომელიმე დებულების დარღვევა კონტრაგენტი მხარის, მისი აფილირებული პირების, მუშაკების ან შუამავლების მხრიდან, რაც გამოიხატება ქმედებებში, რომლებიც გამოყენებული კანონმდებლობით კვალიფიცირებულია, როგორც ქრთამის მიცემა ან აღება, კომერციული მოსყიდვა, ასევე ქმედებები, რომლებიც არღვევს გამოყენებული კანონმდებლობისა და საერთაშორისო აქტების მოთხოვნებს დანაშაულებრივი გზით მიღებული შემოსავლების ლეგალიზაციის (გათეთრების), კორუფციის წინააღმდეგობის შესახებ.

* 1. იმ შემთხვევაში, თუკი ერთი მხარე დაარღვევს ვალდებულებას, თავი შეიკავოს 11.1 მუხლით აკრძალული ქმედებებისაგან და/ან მეორე მხარე არ მიიღებს 11.1. მუხლით დადგენილ ვადაში დასტურს, რომ დარღვევა არ მომხდარა ან არ მოხდება, მეორე მხარე უფლებამოსილია, ცალმხრივად მოშალოს ხელშეკრულება, მისი მოშლის თაობაზე წერილობითი შეტყობინების გაგზავნის გზით. მხარე, რომლის ინიციატივითაც მოხდა წინამდებარე ხელშეკრულების მოშლა მე-11 მუხლის დებულებების შესაბამისად, უფლებამოსილია, მოითხოვოს რეალური ზარალის ანაზღაურება, რომელიც დადგა ამგვარი მოშლის შედეგად, იმ პირობით, თუკი წარმოადგენს ამგვარი რეალური ზარალის დამადასტურებელ დოკუმენტებს.

1. **დასკვნითი დებულებები:**
   1. მიმწოდებლის ნებისმიერი იურიდიული წარმომადგენელი ან მისი სამართალმემკვიდრე უნდა დაემორჩილოს წინამდებარე ხელშეკრულების დებულებებს.
   2. მიმწოდებლის სუბკონტრაქტორი (ასეთის არსებობის შემთხვევაში) არ ათავისუფლებს მიმწოდებელს ხელშეკრულებით ნაკისრი ვალდებულებებისა და პასუხისმგებლობებისაგან.
   3. ხელშეკრულების რომელიმე დებულების ბათილობა არ გამოიწვევს ამ ხელშეკრულების ბათილობას.
   4. ხელშეკრულება ძალაში შედის მხარეთა ხელმოწერის მომენტიდან.
   5. ურთიერთოებები, რომლებიც არ არის რეგლამენტირებული წინამდებარე ხელშეკრულებით, რეგულირდება საქართველოს მოქმედი კანონმდებლობით დადგენილი წესის თანახმად.
   6. წინამდებარე ხელშეკრულება შედგენილია ქართულ ენაზე, თანაბარი იურიდიული ძალის მქონე 2 ეგზემპლარად, რომლებიც ინახება ხელშეკრულების მონაწილე მხარეებთან.
   7. წინამდებარე ხელშეკრულების დანართი #1 წარმოადგენს მის განუყოფელ ნაწილს.
2. **მხარეთა რეკვიზიტები:**

შემსყიდველი

**შპს „თელმიკო“** (ს/კ №406312690)

**იურიდიული/ფაქტობრივი მისამართი:** საქართველო, ქ.თბილისი, ო.ჩხეიძის ქ№10

**ტელ:** (032) 5000777

**ელ. ფოსტა:** [info@telmico.ge](mailto:info@telmico.ge)

**ბანკი:** სს „თიბისი ბანკი“

**ბანკის კოდი:** TBCBGE22

**ა/ა**  GE53TB7395836030100003

**გენერალური დირექტორი: -------------------------**

­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**მიმწოდებელი**

**სახელწოდება (ს/კ №)** ( მიუთითეთ შემსრულებლის საფირმო სახელი და საიდენტიფიკაციო კოდი; ფიზიკური პირის შემთხვევაში სახელი და გვარი, ასევე პირადი ნომერი)

იურიდიული/ფაქტობრივი მისამართი:

ტელ:

ელ. ფოსტა:

ბანკი:

ბანკის კოდი:

ა/ა

**დირექტორი:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­

**დანართი №1**

|  |  |  |  |
| --- | --- | --- | --- |
| სმფ-ის სახეობა და სპეციფიკაცია | რაოდენობა | ერთეულის (ერთი შეკვრის) ღირებულება ლარში დღგ-ს ჩათვლით/გარეშე | საერთო ღირებულება ლარში დღგ-ს ჩათვლით/გარეშე |
| C კლასის A4 ფორმატის საბეჭდი ქაღალდი | 1340 ცალი შეკვრა  (შეკვრა 500 ფურცელი) |  |  |
|  |  | სულ |  |

**მხარეთა რეკვიზიტები:**

**შემსყიდველი:**

**შპს „თბილისის ელექტრომიმწოდებელი კომპანია“ (ს/კ #406312690)**

**გენერალური დირექტორი: -----------------------------**

**­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
|  |
|  |

**მიმწოდებელი:**

**\_\_\_\_\_\_\_\_\_\_\_\_\_\_\_ (ს/კ \_\_\_\_\_\_\_\_\_\_\_\_\_\_\_\_\_)**

**დირექტორი:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**